EkBass/fiwiki-20250220-pages-articles huggingface dataset:
Lacey Sturm

Lacey Nicole Sturm (o.s. Mosley; s. 4. syyskuuta 1981) on yhdysvaltalainen muusikko. Hän oli vuosina 2000–2012 vaihtorockyhtye Flyleafin laulaja. Sturm syntyi ja kasvoi Arlingtonin kaupungissa Texasissa. Vuonna 2000 hän alkoi soittaa rumpali James Culpepperin kanssa. He perustivat yhdessä kitaristien Sameer Bhattacharya ja Jared Hartmann sekä basisti Pat Sealsin kanssa Passerby-yhtyeen, joka uudelleennimettiin Flyleafiksi kesällä 2004.FAQ at Flyleaf Online Sturm on laulanut taustoja Third Dayn kappaleissa ”Run to You” ja ”Born Again” vuoden 2008 albumilla Revelation."Revelation" album review, CCM Magazine.com. Hän on saanut kaksi Grammy-ehdokkuutta työstään Third Day -yhtyeen kanssa. ”Born Again” oli ehdolla luokissa Best Gospel Song ja Best Gospel Performance. Sturm kirjoitti vuonna 2010 kappaleen ”The Reason”. Hän on myös esiintynyt videolla, joka kuvattiin hänen Apocalyptican kanssa tekemästään kappaleesta ”Broken Pieces”. Kesällä 2010 hän teki myös Orianthi- yhtyeen kanssa kappaleen ”Courage”. Sturm on myös levyttänyt kappaleen ”Heavy Prey” elokuvaan Underworld: Awakening (2012). Lokakuussa 2012, hiukan ennen Flyleafin kolmannen studioalbumin New Horizonsin julkaisua, Lacey Sturm jätti yhtyeen henkilökohtaisista syistä. Lacey Sturm on naimisissa kitaristi Joshua Sturmin kanssa ja pariskunnan esikoispoika syntyi huhtikuussa 2011. He asuvat Pittsburghissa. Sturm teki paluun Flyleafin laulajaksi vuonna 2022. == Lähteet == ==Aiheesta muualla== *Lacey Sturmin kotisivut Luokka:Yhdysvaltalaiset laulajat Luokka:Vuonna 1981 syntyneet Luokka:Elävät henkilöt
A lyga

A lyga on Liettuan jalkapallon korkein sarjataso. Liigan järjestää Liettuan jalkapalloliitto. Sarja pelataan keväästä syksyyn. ==Joukkueet 2022== * A lyga 2022.https://alyga.lt/naujiena/dziugas-ir-banga-taip-pat-gavo-a-lygos- licencijas/7498https://lff.lt/news/13188/apeliacinis-licencijavimo-komitetas- prieme-sprendimus-del-a-lygos-licencijos-pareiskeju-apeliaciju/ # Klub Lisenssi UEFA-lisenssi 1\. FK Žalgiris 2\. FK Sūduva 3\. FK Kauno Žalgiris 4\. FK Panevėžys 5\. FC Hegelmann 6\. FK Riteriai 7\. FA Šiauliai 8\. FK Jonava 9\. FK Banga 10\. FC Džiugas 11\. DFK Dainava 12\. FK Nevėžis * FK Riteriai (2005–2018 FK Trakai; 2019– FK Riteriai) ==Mestarit== *1922 : LFLS Kaunas *1923 : LFLS Kaunas *1924 : Kovas Kaunas *1925 : Kovas Kaunas *1926 : Kovas Kaunas *1927 : LFLS Kaunas *1928 : KSS Klaipėda *1929 : KSS Klaipėda *1930 : KSS Klaipėda *1931 : KSS Klaipėda *1932 : LFLS Kaunas *1933 : Kovas Kaunas *1934 : MSK Kaunas *1935 : Kovas Kaunas *1936 : Kovas Kaunas *1937 : KSS Klaipėda *1937-38 : KSS Klaipėda *1938-39 : LGSF Kaunas *1939-40 : Kausi keskeytettiin Neuvostoliiton hyökättyä Liettuaan *1941-1989 : Ei pelattu (Liettualaiset joukkueet pelasivat Neuvostoliiton sarjoissa) *1990 : Sirijus Klaipėda *1991 : FK Žalgiris Vilnius *1991-92 : FBK Kaunas *1992-93 : FK Ekranas *1993-94 : ROMAR Mažeikiai *1994-95 : Inkaras Kaunas *1995-96 : Inkaras Kaunas *1996-97 : Kareda Šiauliai *1997-98 : Kareda Šiauliai *1998-99 : FK Žalgiris Vilnius *1999 : Žalgiris Kaunas *2000 : FBK Kaunas *2001 : FBK Kaunas *2002 : FBK Kaunas *2003 : FBK Kaunas *2004 : FBK Kaunas *2005 : FK Ekranas *2006 : FBK Kaunas *2007 : FBK Kaunas *2008 : FK Ekranas *2009 : FK Ekranas *2010 : FK Ekranas *2011 : FK Ekranas *2012 : FK Ekranas *2013 : FK Žalgiris *2014 : FK Žalgiris *2015 : FK Žalgiris *2016 : FK Žalgiris *2017 : FK Sūduva *2018 : FK Sūduva *2019 : FK Sūduva *2020 : FK Žalgiris (8) *2021 : FK Žalgiris (9) *2022 : FK Žalgiris (10) *2023 : FK Panevėžys (1) *2024 : FK Žalgiris (11) ==Lähteet== ==Aiheesta muualla== * alyga.lt * lietuvosfutbolas.lt * Soccerway Luokka:Liettuan jalkapallosarjat
Musiikkifilosofia

Musiikkifilosofia on taidefilosofian haara, joka tarkastelee musiikin olemusta ja sen merkitystä sekä yleisiä lainalaisuuksia inhimillisen kokemuksen tulkitsemana. __NOTOC__ == Musiikkifilosofian peruskysymyksiä == ===Musiikin määritelmä=== Musiikkifilosofian keskeisimpiä kysymyksiä on musiikin määritelmä: mitkä ovat "musiikkiuden" riittävät ja välttämättömät ehdot?Padilla, Alfonso 1995: Musiikin määritelmää etsimässä. — Musiikki 4 (25. vsk.), s. 311–337. Yleinen joskin ongelmallinen määritelmä kuuluu: musiikki on järjestettyä ääntä. Tämä jättää musiikin ja äänitaiteen välisen rajan avoimeksi. === Musiikin merkitys === Yksilölle musiikkia voidaan pitää tärkeänä tunteiden käsittelyn muotona. Tämä tarkastelutapa on lähellä musiikkipsykologiaa. Musiikin avulla yksilö luo tunteita tai purkaa tai tutkistelee niitä, tai musiikilla luodaan taustatunnelmaa. Musiikki voi kuvastaa kulttuurin tai ajan vallitsevaa henkeä lyriikan tai tyylisuunnan avulla. == Katso myös == * Musiikin vaikutukset == Lähteet == == Kirjallisuutta == * * * * Rowell, Lewis Eugene: Thinking about Music: An Introduction to the Philosophy of Music. * * == Aiheesta muualla == * Stanford Encyclopedia of Philosophy: The Philosophy of Music Luokka:Taidefilosofia Luokka:Musiikkitiede
Shintō-ryū kenjutsu

Shintō-ryū kenjutsu, tai Kasumi Shintō-ryū kenjutsu (), on japanilainen miekankäyttöä harjoittava koulukunta (ryū). Nykyisin Shintō-ryū kenjutsua harjoitellaan Shintō Musō-ryūn, sekä siitä muodostetun ZNKR jōdōn osana. Shintō-ryū on muovaantunut vuosien varrella nimenomaan jōta käyttävien kaartien miekkaharjoittelua tukemaan. Shintō-ryū kenjutsu-harjoittelu muodostuu kahdeksasta pitkän miekan ja neljästä lyhyen miekan katasta. Koulukunnan denshossa (harjoitustodistuksessa) ne tunnetaan yksinkertaisesti ”kahdeksana pitkän miekan tekniikkana” ja ”neljänä lyhyen miekan tekniikkana”, mutta yleensä tätä kokonaisuutta kutsutaan Shintō-ryū kenjutsuksi. Lajin alkuperä on ollut toistaiseksi tuntematon mutta Tsunemori Kaminodan viime aikaisten tutkimusten perusteella sen juuret ulottuisivat 1500-luvulle Tsukahara Bokudeniin ja sen koko nimi olisi Kasumi Shintō-ryū. Tälle ei kuitenkaan ole saatu tieteellistä vahvistusta. Kaminoda-sensein johtaman Nihon jodokai-ryhmän jäsenet kuitenkin käyttävät siitä tätä nimeä. == Shinto-ryu Kenjutsun 12 kataa == Shidachi käyttää pitkää miekkaa (daitō) pitkää miekkaa vastaan, jos ei toisin mainita. : Katan numero Katan nimi japaniksi Katasta erityistä 1 Aisui Migi 2 Aisui Hidari Molemmat lyövät hidari hasso no kamae -valmiusasennosta 3 Juu 4 Chibarai 5 Sarin 6 Ukenagashi 7 Nitoai Uchidachi käyttää hyökätessään sekä pitkää miekkaa daitō että lyhyttä miekkaa shōtō. 8 Surikomi Shidachi käyttää lyhyttä miekkaa (shōtō). : Katan numero Katan nimi japaniksi Katasta erityistä 9 Inchu 10 Ukekaeshi 11 Miukedome 12 Tsukidashi == Lähteet == * * Luokka:Koryu bujutsu
Johor Bahru

Johor Bahru on Johorin osavaltion pääkaupunki Malesiassa, Johorensalmen pohjoispuolella ja Malakan niemimaan eteläosassa. Kaupungin eteläpuolella, Singaporensalmen vastarannalla on Singapore. Kaupungin perusti Johoren sulttaani Temenggong Ibrahim. Tällöin kaupunki tunnettiin nimellä Tanjung Putri, mutta se nimettiin Johor Bahruksi vuonna 1866. Kaupunki on historiansa aikana ollut tärkeä satama. Johor Bahru on Malesian toiseksi suurin kaupunki pääkaupunki Kuala Lumpurin jälkeen. Kaupungin koko suurkaupunkialueella on noin 1,3 miljoonaa asukasta. Turismi on tärkeä elinkeino kaupungille ja etenkin singaporelaisia turisteja käy paljon. Lisäksi kaupunki on yksi Malesian tärkeimmistä teollisuuskeskuksista. Siellä tuotetaan muun muassa tekstiilejä ja kaupungin lähistöllä viljellään esimerkiksi kumia, öljypalmuja ja ananasta. Johor Bahrun kaakkoispuolella on bauksiittikaivoksia. Kaupungin väestöstä 45 prosenttia on malaijeja, 41,5 prosenttia kiinalaisia, 9,1 prosenttia intialaisia ja 4,4 prosenttia muita. Johor Bahrussa puhuttua malaijia pidetään Malesiassa kielen standardina. Johor Bahrussa sijaitsee vuonna 1904 perustettu Malesian teknillinen yliopisto. Kaupungissa on useita palatseja, kuten Istana Besar ja Bukit Serene. Lisäksi siellä sijaitsevat Abu Bakarin moskeija ja eläintarha. Johor Bahrussa sijaitsee myös Legoland ja siellä oli kuuden vuoden ajan vuonna 2021 suljettu Angry Birds -teemapuisto. thumb|250px|Sultanah Aminahin sairaala. == Maantiede == Johor Bahru on Malesiassa Malakan niemimaan eteläosassa sijaitsevan Johorin osavaltion pääkaupunki. Kaupunki on Euraasian mantereen eteläisin kaupunki. Se sijaitsee Johorensalmen pohjoispuolella. Salmen toisella puolella sijaitsee Singapore. Johor Bahrun ja Singaporen yhdistää noin 1,2 kilometrin mittainen pengertie.<ref name="eb/> Itse kaupungin pinta-ala on ollut 220 neliökilometriä vuodesta 2000 lähtien. === Ilmasto === Johor Bahrussa vallitsee trooppinen ilmasto, päivien keskimääräiset korkeimmat ja matalimmat lämpötilat ovat koko vuoden ajan tasaisesti noin välillä 22–33 °C. Ympäri vuoden on melko sateista ja sateisinta on maalis-toukokuussa ja loka- joulukuussa, jolloin keskimääräinen kuukausittainen sadanta on yli 200 millimetriä. Muina kuukausina on hieman vähäsateisempaa ja vähäsateisin kuukausi on helmikuu, jolloin sademäärä on keskimäärin noin 140 millimetriä. == Lähteet == == Aiheesta muualla == * * Johor Bahru Best Directory Luokka:Johor Luokka:Malesian kaupungit
World Soccer

World Soccer on arvostettu jalkapalloa käsittelevä aikakauslehti. Sen julkaisija on brittiläinen IPC Media. Lehti on vuodesta 1982 lähtien jakanut palkinnot vuoden pelaajalle, vuoden valmentajalle ja vuoden joukkueelle sekä myöhemmin myös vuoden nuorelle pelaajalle ja vuoden erotuomarille. Lisäksi vuonna 1999 valittiin 1900-luvun 100 parasta pelaajaa. == Vuoden pelaajat == * 1982: Paolo Rossi * 1983: Zico * 1984: Michel Platini * 1985: Michel Platini * 1986: Diego Maradona * 1987: Ruud Gullit * 1988: Marco van Basten * 1989: Ruud Gullit * 1990: Lothar Matthäus * 1991: Jean-Pierre Papin * 1992: Marco van Basten * 1993: Roberto Baggio * 1994: Paolo Maldini * 1995: Gianluca Vialli * 1996: Ronaldo * 1997: Ronaldo * 1998: Zinédine Zidane * 1999: Rivaldo * 2000: Luís Figo * 2001: Michael Owen * 2002: Ronaldo * 2003: Pavel Nedvěd * 2004: Ronaldinho * 2005: Ronaldinho * 2006: Fabio Cannavaro * 2007: Kaká * 2008: Cristiano Ronaldo * 2009: Lionel Messi * 2010: Xavi * 2011: Lionel Messi * 2012: Lionel Messi * 2013: Cristiano Ronaldo * 2014: Cristiano Ronaldo * 2015: Lionel Messi * 2016: Cristiano Ronaldo * 2017: Cristiano Ronaldo == Lähteet == == Aiheesta muualla == * World Soccer Luokka:Brittiläiset aikakauslehdet Luokka:Jalkapallolehdet Luokka:Jalkapallopalkinnot
Shimonoseki

Shimonoseki () on kaupunki Japanissa Honshūn saaren länsikolkassa Yamaguchin prefektuurissa. Kitakyūshūn kaupunki sijaitsee vastarannalla Kyūshūn saarella. Vuonna 2014 Shimonosekissa oli 271 369 asukasta ja kaupungin pinta-ala oli 716,17 neliökilometriä. Kaupunki perustettiin 1. huhtikuuta 1889. Se on valittu yhdeksi Japanin ydinkaupungeista. == Ilmasto == == Lähteet == == Aiheesta muualla == Luokka:Shimonoseki
Hajautettu tietojenkäsittely

Hajautettu tietojenkäsittely () on tietojenkäsittelytieteen laaja osa-alue, jossa tutkitaan fyysisesti eri paikoissa olevien tietokoneiden yhteistoimintaa. Ala tutkii ja kehittää ohjelmia sekä ohjelmisto- ja tietoliikennejärjestelmiä joiden voidaan katsoa koostuvan itsenäisistä, keskenään kommunikoivista osista (hajautetut järjestelmät). Kun kohteena on useista rinnakkaisesti toimivista moduleista koostuvan ohjelman tai ohjelmistojärjestelmän laatiminen ja ymmärtäminen, käytetään myös ilmaisua rinnakkaisohjelmointi. Tähän sisältyy muun muassa hajautettujen järjestelmien formaali määrittely ja verifiointi. Alue liittyy läheisesti varsinkin käyttöjärjestelmien ja reaaliaikaisten järjestelmien tutkimukseen. Tietokoneverkon kuten Internetin välityksellä kommunikoivien järjestelmien tutkimus kattaa muun muassa hajautettujen ohjelmistoarkkitehtuurien ja niiden tarvitsemien teknisten alustojen kehittämisen ja mallittamisen. Tähän laajaan alueeseen kuuluu esimerkiksi yksittäisten arkkitehtuurien tutkimus (esimerkiksi asiakas-palvelin-arkkitehtuuri, vertaisverkot), eri tasojen esityskielet (varsinkin XML-kieleen nojaavat esitystavat), välitaso- ohjelmistojen (middleware) tutkimus ja sovellutusten alueella esimerkiksi tietokoneavusteinen ryhmätyö (CSCW). == Hajautettu järjestelmä == Hajautettu järjestelmä on rinnakkain toimivien alijärjestelmien kokonaisuus, joka suorittaa tavanomaisen tehtävän käyttäjän tietämättä sen rakennetta.https://tieteentermipankki.fi/wiki/Tietojenkäsittelytiede:hajautettu_järjestelmä Hajautettu tietokanta on tietokanta, joka ei ole kokonaisuudessaan tallennettu yhdessä paikassa vaan tietokoneverkon kautta toisiinsa liitetyillä tietokoneilla.https://www.its.bldrdoc.gov/fs-1037/dir-012/_1750.htm Hajautettu käyttöjärjestelmä on käyttöjärjestelmä, jota suoritetaan useilla tietokoneilla ja jonka tarkoitus on tuottaa joukko palveluja, jotka käyttäytyvät kuin yksi tietokone. == Hajautettu laskenta == Hajautettu laskenta tai verkkolaskenta tarkoittaa hajautettua laskentaa ryppäässä, jossa useat fyysisesti eri paikoissa olevat koneet suorittavat jotain tietokoneilla laskettavaa tehtävää (vrt. klusteri (tietotekniikka)). Tällaiset ovat usein tieteellisiä laskentatehtäviä kuten BOINC-verkko. Myös kryptovaluutta bitcoin on hajautettuun laskentaan perustuva ja se onkin ylivoimaisesti suurin hajautetun laskennan projekti.https://bittiraha.fi/content/usein-kysytyt- kysymykset#b7 Bittiraha Hajautettuun laskentaan klustereissa voidaan käyttää apuna ohjelmakirjastoja ja tekniikoita kuten MPI ja PVM. Rinnakkaislaskenta on vertautuu hajautettuun laskentaan, mutta hajautetussa laskennassa prosessorit ovat fyysisesti erillään kun taas rinnakkaislaskennassa prosessorit ovat lähellä toisiaan.https://www.netlab.tkk.fi/opetus/s38116/1996/esitelmat/35133c/ == Katso myös == * World Community Grid * SETI@home * Grid-verkko == Lähteet == == Aiheesta muualla == * List of distributed computing projects englanninkielisessä Wikipediassa. *
Theatre of Pain

Theatre of Pain on yhdysvaltalaisen rock-yhtye Mötley Crüen kolmas studioalbumi. Se julkaistiin kesäkuussa 1985. == Albumin taustaa == Albumilla Theatre of Pain yhtye muutti musiikkiaan ja ulkonäköään yhä enemmän kevyempää glam metalia muistuttavaan suuntaan. Kappaleesta ”Louder Than Hell” oli äänitetty demoversio jo edellisen albumin työstöurakassa nimellä ”Hotter Than Hell”. Yhtyeen basisti Nikki Sixx kertoo Mötley Crüen vuonna 2002 julkaistussa elämäkertakirjassa The Dirt: Mötley Crüe: Confessions of the world's most notorious rock band, että albumia työstäessä yhtye oli uupunut rankkojen ja pitkien kiertueiden sekä huumeiden ja alkoholin vaikutuksesta. Kyseiset ongelmat vaikuttivat niin albumin äänittämiseen kuin myös kappaleiden kirjoittamiseen. Sixxin mukaan kukaan yhtyeestä ei pitänyt mikrofoniensa tai soittimiensa tuottamista äänistä studiossa, mutta he olivat liian voimakkaasti riippuvuuksiensa orjia ongelmien korjaamista varten. Esimerkiksi Mick Mars oli ärsyyntynyt jouduttuaan käyttämään syystä tai toisesta Gallien-Krueger- merkkistä vahvistinta tavanomaisen Marshallinsa sijaan. Kitaristin asenne muuttui kuuleman mukaan väliaikaisesti, kun samassa studiossa työskennellyt Jeff Beck lainasi häneltä plektraa. Albumi on omistettu joulukuussa 1984 kuolleelle Razzlelle, joka oli suomalaisen rock-yhtye Hanoi Rocksin rumpali. Mötley Crüen laulaja Vince Neil ajoi päihtyneenä autolla kolarin. Vieressä istunut Razzle kuoli onnettomuudessa. == Kappaleluettelo == == Arvostelut == * AllMusic: == Kokoonpano == * Vince Neil – laulu, huuliharppu, taustalaulu * Nikki Sixx – basso, bassopedaalit, syntetisaattorit, taustalaulu * Mick Mars – rytmikitara, soolokitara, akustinen kitara, slide-kitara, taustalaulu * Tommy Lee – rummut, lyömäsoittimet, piano, taustalaulu ==Lähteet== == Aiheesta muualla == * * Luokka:Vuoden 1985 albumit Luokka:Mötley Crüen albumit
Luttojoki

Luttojoki ( tai Lohttu, , ) on Tuulomajoen vesistöön kuuluva joki Inarin ja Sodankylän kuntien itäosissa Suomessa ja Petsamon eteläosassa Murmanskin alueella Venäjällä. Venäjän vesistörekisterin mukaan joen pituus on 235 kilometriä ja valuma-alueen laajuus 7 980 neliökilometriä. Ennen alueluovutuksia lähes koko Luttojoki sijaitsi Suomen alueella. Nykyään se kuuluu osittain UK-puiston–Sompion–Kemihaaran Natura 2000 -luonnonsuojelualueeseen. Luttojoesta on saatu isoja taimenia noin 2–3 kiloon. Luttojoki saa alkunsa Inarin kunnan alueelta Saariselän pohjoisosassa sijaitsevista pikkujärvistä. Joki virtaa sieltä itään kulkien osan matkaa Inarin ja Sodankylän välistä rajaa pitkin. Raja-Joosepin rajanylityspaikan läheisyydessä Luttojoki virtaa Venäjän puolelle, virtaa koilliseen ja laskee Ylä-Tuuloman tekojärven länsipäähän. Tekojärven itäpäästä vedet virtaavat edelleen Tuulomajokea Kuolanvuonoon. Luttojoen merkittävin sivujoki Suomen puolella on Suomujoki. ==Lähteet== ==Aiheesta muualla== *Virtaamatilastoja/R-Arctic Net * Paavo Hakkarainen : Karhujen asumasijoilta, Helsingin Sanomat, 04.11.1934, nro 298, s. 25, Kansalliskirjaston digitaaliset aineistot Luokka:Tuulomajoen vesistö Luokka:Petsamon joet Luokka:Murmanskin alueen joet Luokka:Inarin joet Luokka:Sodankylän joet
Laskennallinen tiede

Laskennallinen tiede (aiemmin myös tieteellinen laskenta) kattaa laajan kirjon välineitä, tekniikoita ja teorioita, joita käytetään laadittaessa ja tutkittaessa tietokoneella tieteen ja tekniikan ongelmien matemaattisia malleja.Gene H. Golub ja James M .Ortega, Scientific Computing and Differential Equations - An Introduction to Numerical Methods, Academic Press, 1992 Se voi liittyä sekä teoreettiseen että kokeelliseen tutkimukseen: kuten teoriakin, laskennallinen tiede voi selittää koetuloksia ja ennustaa uusia mahdollisia tuloksia kokeellisen tutkimuksen lähtökohdaksi. Menetelmällisesti laskennallinen tiede nojaa matematiikkaan, tietojenkäsittelytieteeseen ja kunkin sovellutusalueen omiin teorioihin ja välineisiin. Tärkeitä laskennallisen tieteen alueita ovat * laskennallinen fysiikka, esimerkiksi laskennallinen materiaalitiede * laskennallinen kemia * laskennallinen biologia, esimerkiksi bioinformatiikka ja neurotiede * laskennallinen tekniikka, esimerkiksi laskennallinen virtausmekaniikka * laskennallinen yhteiskuntatiede, esimerkiksi kokeellinen taloustiede ==Katso myös== * Numeeriset menetelmät * Tietokonesimulointi * CSC – Tieteen tietotekniikan keskus Oy ==Lähteet== *
Yrjö Knuutinen

Yrjö Johannes Knuutinen (16. kesäkuuta 1925SKS kirjailijatietokanta Siilinjärvi – 27. kesäkuuta 2015Yrjö Knuutisen sivut. Viitattu 14.9.2015. Rautalampi) oli suomalainen opettaja ja kirjailija. Hänen esikoisteoksensa Kurkki on kertomus kesystä laulujoutsenesta. Kuusitoista vuotta myöhemmin ilmestyi Kala-Oskari ja kolme enkeliä. Muita teoksia ovat Mitassa, Päiväkirjat 1958–1961, Post Festum ja Kertomus järven rannalta, joista kaksi jälkimmäistä on palkittu Möllärimestarikilpailussa. ==Teokset== * Kurkki. WSOY, 1970. Romaani. Kertomus laulujoutsenesta. * Kala-Oskari ja kolme enkeliä. Kustannuskiila Oy, 1986. Kalastusaiheisia novelleja. * Mitassa. Joksa, 1995. Lapsiaiheisia novelleja 1920-1940-luvulta. * Post Festum. Uninovelleja ja -kertomuksia. Omakustanne, 2006. ISBN 952-91-9932-5. * Kertomus järven rannalta. Pienoisromaani. Omakustanne, 2007. ISBN 978-952-92-2122-6. * Päiväkirjat 1958–1961. Omakustanne, 2012. (ei löydy julkisista tietolähteistä) ==Lähteet== Luokka:Suomalaiset kirjailijat Luokka:Vuonna 1925 syntyneet Luokka:Vuonna 2015 kuolleet
Sanskulotit

Sanskulotit ( tai sansculottes, ’polvihousuttomat’) on nimitys, jolla Ranskan aristokratia ryhtyi vuonna 1790 kutsumaan kolmannen säädyn köyhimpiä edustajia. Nimi tulee siitä, että nämä eivät käyttäneet tuolloin muodikkaita polvihousuja (culotte) vaan pitkiä housuja.Tieteen kuvalehti Historia 12/2014, s. 48–55 Ranskan suuren vallankumouksen aikana termi yleistyi tarkoittamaan vallankumousarmeijan heikosti vaatetettuja ja varustettuja vapaaehtoisia sekä yleensä äärimmäisen linjan vallankumouksellisia.Annukka Aikio ja Rauni Vornanen: Uusi sivistyssanakirja, s. 543. Kustannusosakeyhtiö Otava 1993. ISBN 951-1-11365-8. Sanskulottien tyypilliseen vaatetukseen kuuluivat: * pantalon, pitkät pussimaiset housut * carmagnole, lyhytliepeinen takki * fryygialaismyssy, jossa Ranskan trikolorin värinen kokardi * sabots, maaseudulla yleisesti käytetyt puukengät. Sanskulotit tukivat radikaaleimpia vallankumouksellisia, kuten Maximilien Robespierreä. Robespierren häviön jälkeen sanskulottien vaikutusvalta hiipui, ja ilman vahvaa johtajaa he hajosivat pieniksi vähämerkityksisiksi ryhmittymiksi. == Katso myös == *Sansculottides == Lähteet == == Aiheesta muualla == Luokka:Ranskan historia Luokka:Ranskan vallankumouksen poliittiset ryhmät
Ryhmä Talvela

Ryhmä Talvela oli suomalainen sotatoimiyhtymä, joka taisteli talvisodan aikana Laatokan Karjalassa. Sitä komensi eversti Paavo Talvela. Ryhmä Talvelan käymistä taisteluista merkittävin oli Tolvajärven–Ägläjärven taistelu. == Perustaminen == Ryhmä Talvela perustettiin Päämajan käskystä 5. joulukuuta 1939. Ryhmän tehtävänä oli "Lyödä Korpiselän ja Ilomantsin suuntaan etenevät vihollisvoimat". Eversti Paavo Talvela oli mennyt 2. joulukuuta ylipäällikkö C. G. E. Mannerheimin puheille kuultuaan Suojärven menetyksestä ja vaatinut päästä rintamalle pysäyttämään vihollisen eteneminen. Hän myös pyysi saada mukaansa rintamalle urhoolliseksi ja taitavaksi sotilaaksi tuntemansa everstiluutnantti Aaro Pajarin. 5. joulukuuta 1939 marsalkka määräsikin perustettavaksi Ryhmä Talvelan ja antoi sille edellä mainitun tehtävän. Talvela lähti valmistelujen jälkeen kohti Tolvajärveä ja saapui alueelle 7. joulukuuta. Pääesikunnan määräyksestä Talvelan komentopaikka perustettiin Värtsilään, josta käsin hän johti painopisteenä olevan Tolvajärven suunnan sekä pohjoisemman Ilomantsin suunnan taisteluita. ==Ryhmä Talvelan joukot== Tulevalla toiminta-alueella oli taisteluissa mukana jo muun muassa seuraavia joukkoja: *Erillinen Pataljoona 9 (Er.P 9) Tolvajärven alueella *Erillinen Pataljoona 10 (Er.P 10) Tolvajärven alueella *Erillinen Pataljoona 12 (Er.P 12) Tolvajärven alueella *Erillinen Pataljoona 11 (Er.P 11) Ilomantsin alueella Ilomantsin suunnalle koottiin kolmesta täydennyspataljoonasta sekä Er.P. 11:stä osasto A, jonka johtoon määrättiin eversti Per Olof Ekholm. Tolvajärven suuntaan muodostettiin osasto P, johon keskitettiin pääosa suomalaisten voimista. Ne olivat ym. erillispataljoonat sekä alueelle siirrettävä Jalkaväkirykmentti 16. Osasto P:n johtoon määrättiin everstiluutnantti A. Pajari. == Lähteet == * * * === Viitteet === Luokka:Talvisodan suomalaiset erillisosastot *
Boogieteorian alkeet peruskoulun ala-astetta varten, lyhyt oppimäärä

Boogieteorian alkeet peruskoulun ala-astetta varten, lyhyt oppimäärä on Juice Leskinen Grand Slam -yhtyeen järjestyksessään kolmas albumi. Se julkaistiin vuonna 1983. Albumi on niin sanottu tupla-LP, eli se koostuu kahdesta LP- levystä. CD-versio levystä ilmestyi vuonna 1988. Levyn tunnetuimmat kappaleet lienevät ”Eesti (On My Mind)”, joka on sittemmin ilmestynyt useilla Juice Leskisen musiikkia kokoavilla albumeilla, sekä yli 16-minuuttinen ja kaikkiaan 60-säkeistöinen ”Bluesia Pieksämäen asemalla”. Soundi-lehden vuoden albumi -äänestyksessä Boogieteorian alkeet peruskoulun ala-astetta varten, lyhyt oppimäärä tuli vuonna 1983 kolmannelle sijalle. Juice Leskisen Grand Slam -yhtye jäi levyn julkaisun jälkeen neljäntoista kuukauden keikkatauolle. == Kappaleet == Kaikki sävellykset ja sanoitukset Juice Leskinen, sovitukset Anssi Tikanmäki, paitsi ”Hellurei ja Onni Gideon” (säv. Bell-Lattanzi, suom. san. Leskinen, sov. Tikanmäki.) === A-puoli === # # # # # # === B-puoli === # * === C-puoli === # * # # # # === D-puoli === # * # # # # == Kokoonpano == * Juice Leskinen – laulu, kitara * Vesa Sytelä – rummut, laulu * Antti Tammilehto – basso, laulu * Puntti Valtonen – kitara, laulu * Ila Loueranta – piano, laulu * Anssi Tikanmäki – piano, urut, koskettimet, laulu Levyllä (lähinnä ”Bluesia Pieksämäen asemalla” -kappaleessa) vierailevat myös Matti Alanko, Anneli Heinola, Aki Helin, Hannu Hinze, Juhani Tepponen, Vesa Vartola, Martti Wiklund, Lucjan Czaplicki, Vesa Hyrskykari, Acre Kari, Nalle Lehtonen, Dave Lindholm, Pantse Syrjä, Eero ”Safka” Pekkonen, Toni Lähteenmäki, Harri Marstio, Matti Pellonpää ja Mika Sundqvist. == Lähteet == Luokka:Juice Leskisen albumit Luokka:Vuoden 1983 albumit
Roda JC

Sportvereniging Roda Juliana Combinatie Kerkrade eli Roda JC on alankomaalainen jalkapalloseura, joka on perustettu vuonna 1962. Seura on kotoisin Kerkraden kaupungista, ja se pelaa maan toiseksi korkeimmalla sarjatasolla Eerste divisiessä, jonne se putosi keväällä 2018. Seura ja sen kannattajat ovat ylpeitä kaivostyöläisjuuristaan. Rodan paikallisvastustajia ovat MVV Maastricht, Fortuna Sittard ja VVV Venlo. Rodan kannattajilla on ystävyyssuhde rajanaapuri Alemannia Aachenin ja belgialaisen KV Mechelenin kannattajien kanssa. == Historia == Seuran monimutkaiseen historiaan liittyy useita seurojen välisiä fuusioita. Vuonna 1954 SV Kerkrade (perustettu 1926) ja SV Bleijerheide (1914) muodostivat yhdistyessään seuran nimeltä Roda Sport. Samana vuonna fuusioituvat myös seurat Rapid '54 (1954) ja amatöörijoukkue Juliana (1910), muodostaen seuran nimeltä Rapid JC. Kesäkuussa 1962 Roda Sport ja Rapid JC yhdistivät voimansa muodostaen nykyisin tunnetun Roda JC:n. Taloudellisista vaikeuksista kärsivä seura julisti keväällä 2009 suunnitelman yhdistymisestä naapurikaupungin Fortuna Sittardin kanssa kaudeksi 2009–2010 muodostaen seuran nimeltä Sporting Limburg. Fuusio kaatui lopulta Limburgin maakunnan taloudellisen tuen puutteeseen. Suunnitelma sai aikaan raivoisia vastalauseita joukkueen kannattajien keskuudessa huipentuen kannattajakatsomon penkkien tuhoamiseen kotiottelussa Ajaxia vastaan 5. huhtikuuta 2009. Noustuaan vuonna 1973 Eredivisieen Roda JC pysyi pääsarjatasolla kautta 2014–2015 lukuun ottamatta kevääseen 2018 asti. Kaudella 2008–2009 Roda säilytti sarjapaikkansa vasta monivaiheisen karsintasarjan jälkeen voitettuaan ratkaisevan uusintaottelun Cambuur Leeuwardenia vastaan rangaistuspotkukilpailussa. Roda JC:n paras sijoitus kotimaan sarjasta on kaudelta 1994–1995, jolloin keltamustat nousivat sarjassa toiselle sijalle mestaruuden voittaneen AFC Ajaxin kintereillä ollen ainut joukkue, joka ei hävinnyt sarjassa Ajaxille. Seura on pelannut Hollannin Cupin finaalissa kuudesti, voittaen kilpailun kahdesti. Paras saavutus Euroopan kentiltä on UEFA Cupin neljännesvälieräpaikka 2001–2002, jolloin suurseura AC Milan oli parempi vasta rangastuspotkukilpailun jälkeen. == Saavutukset == * Alankomaiden mestaruus 1956 (Rapid JC) * Alankomaiden mestaruus -hopeaa 1959 (Rapid JC) ja 1995 * KNVB Cupin voitto 1997 ja 2000 * Cupin kakkossija 1976, 1988 ja 1992 * 1. divisioonan mestaruus 1973 * Supercupin kakkossija 1997 ja 2000 == Entisiä pelaajia == * Dick Advocaat * Tijani Babangida * Ruud Hesp * Arouna Koné * Dick Nanninga * Joos Valgaeren * Željko Kalac == Entisiä päävalmentajia == * 6/2016-5/2017 Yannis Anastasiou * 12/2013–5/2014 Jon Dahl Tomasson * 10/2009–11/2008 Martin Koopman * 2/2007–10/2008 Raymond Atteveld * 7/2005–2/2002 Huub Stevens * 7/2002–6/2005 Wiljan Vloet * 9/2001–6/2002 Georges Leekens * 7/2001–9/2001 Jan van Dijk * 7/1998–6/2001 Sef Vergoossen * 3/1998–6/1998 Theo Vonk * 11/1996–3/1998 Martin Jol * 10/1996–11/1996 Eddy Achterberg * 3/1993–10/1996 Huub Stevens * 7/1991–3/1993 Adrie Koster == Lähteet == == Aiheesta muualla == * Joukkueen viralliset sivut Roda Luokka:Vuonna 1962 perustetut urheiluseurat
Keltasilmäpingviini

Keltasilmäpingviini (Megadyptes antipodes) on pingviinilaji, jonka voi tunnistaa päässä olevasta keltaisesta värityksestä. ==Koko ja ulkonäkö== Keltasilmäpingviinin nimi tulee keltaisesta värityksestä sen päässä. Aikuisten yksilöiden koko on noin 65 cm ja paino 5–6 kg. Laji on neljänneksi suurin pingviinilaji. Sukupuolet ovat lähes samannäköiset, tosin uroksella on hieman suurempi pää ja suuremmat jalat. ==Levinneisyys== Keltasilmäpingviinejä voi tavata ainoastaan Uudessa-Seelannissa. Lajin populaation koko on arviolta 4 000 yksilöä ja se on luokiteltu uhanalaiseksi. Lajin kantaa uhkaavat nisäkäspedot ja rannikkoalueiden metsien vähentyminen. ==Lisääntyminen== Keltasilmäpingviini pesii metsikössä tai pensaikossa. Laji suosii hieman syrjäistä paikkaa eikä tyypillisesti pesi näköetäisyydellä toisista pareista. Se valitsee pesäpaikkansa elokuussa ja normaalisti munii kaksi munaa syyskuussa. Hautomisaika kestää 39–51 päivää. Pari jakaa hautomisajat ja ne voivat vuorotellen olla muutaman päivän pesällä. Haudonta-ajan jälkeen laji valvoo vuorotellen poikasiaan, toisen hankkiessa ruokaa. Poikaset jättävät normaalisti pesän helmikuun puolivälissä ja ovat sen jälkeen täysin omillaan. Keltasilmäpingviinit munivat ensimmäisen kerran 3–4 vuoden iässä ja suosivat pitkäaikaisia kumppaneita. Laji voi elää jopa 24-vuotiaaksi. ==Ravinto== Lajin ravintoa ovat useat kalalajit ja pienet mustekalat. Keltasilmäpingviini voi olla sukelluksissa jopa 3,5 minuuttia. Se voi sukeltaa jopa 160 metrin syvyyteen hankkimaan ravintoa. ==Lähteet== ==Aiheesta muualla== *Yellow-eyed penguin Luokka:Pingviinilinnut Luokka:Uhanalaiset linnut
Adaptiiviset menetelmät

Adaptiiviset menetelmät kattavat joukon algoritmisia välineitä, menetelmiä ja teorioita, joita yhdistää jonkin hyödyllisen mallin tai rakenteen oppiminen annetun datan perusteella. Ilmaisu oppivat ja älykkäät menetelmät tarkoittaa suurin piirtein samaa. Aihepiirin tutkimuskohteita ovat esimerkiksi seuraavat: * Neuroverkot * Proaktiivinen tietotekniikka * Koneoppiminen * Hahmontunnistus Luokka:Tietojenkäsittelytiede
Kawasaki (Kanagawa)

Kawasaki () on kaupunki Kanagawan prefektuurissa Japanissa. Asukkaita kaupungissa on 1 457 315 henkeä. Kaupungin pinta-ala on 142,70 km² ja väestötiheys 10 096 asukasta neliökilometrillä. Kaupunki on Japanin 8. suurin kaupunki ja osa maailman suurinta suurkaupunkialuetta, Suur-Tokiota. Kaupunki on perustettu 1. heinäkuuta 1924. == Aluejako == Kawasaki jakautuu seitsemään suuralueeseen. Niistä asukasluvultaan suurin on Takatsu-ku, pinta-alaltaan vuorostaan Kawasaki-ku, joka muodostaa kaupungin ydinalueen. Kawasakin suuralueet Nimi Japaniksi Pinta-ala (km²) Asukasluku (2015) Väestötiheys (as./km²) Asao-ku 麻生区 23,25 175 557 7 551 Kawasaki-ku 川崎区 39,53 223 440 5 652 Miyamae-ku 宮前区 18,61 225 604 12 123 Nakahara-ku 中原区 14,74 247 476 16 789 Saiwai-ku 幸区 10,01 160 864 16 070 Takatsu-ku 高津区 16,36 228 119 13 944 Tama-ku 多摩区 20,50 214 240 10 451 == Lähteet == == Aiheesta muualla == * Kaupungin viralliset kotisivut * *
Kenttätykistörykmentti 13 (talvisota)

Kenttätykistörykmentti 13 (KTR 13) perustettiin ylimääräisten harjoitusten julistamisen myötä 14. lokakuuta 1939 alkaen Kuopiossa ja Mikkelissä. Rykmentti kuului eversti Hannu Hannukselan komentamaan 13. divisioonaan. ==Varustaminen== Rykmentti pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy. ==Yksiköt== *Rykmentin esikunta (E/KTR 13) *I patteristo (I/KTR 13) perustettiin Mikkelissä *II patteristo (II/KTR 13) perustettiin Kuopiossa *III patteristo (III/KTR 13) perustettiin Kuopiossa ==Keskittäminen== Rykmentti keskitettiin 20.-23.10.1939 välisenä aikana toiminta-alueelleen Impilahti- Leppäsyrjä-Leppäsilta Laatokan Karjalaan IV armeijakunnan alueen eteläosaan. == Lähteet == * Luokka:Talvisodan suomalaiset tykistöyksiköt
Sparta Rotterdam

Sparta Rotterdam on Alankomaiden vanhin jalkapalloseura. Seuran edustusjoukkue pelaa kaudella 2024–2025 maan pääsarjassa Eredivisiessä, jonne se nousi keväällä 2019. Historiansa aikana se on voittanut Alankomaiden mestaruuden kuudesti ja cupin kolmesti. == Historia == Sparta perustettiin ensimmäisen kerran jo vuonna 1887, mutta toiminta jatkui vain vähän aikaa. 1. huhtikuuta 1888 joukko seuran entisiä jäseniä perusti uudelleen Sparta-nimisen urheiluseuran, joka harjoitti aluksi krikettitoimintaa. Jalkapallojaosto perustettiin saman vuoden heinäkuussa, ja vuonna 1890 joukkue pelasi ensimmäisen virallisen ottelunsa. Krikettijaosto lakkautettiin vuonna 1892. Vuonna 1893 Sparta nousi Alankomaiden korkeimmalle sarjatasolle, mutta vetäytyi sarjasta viiden vuoden kuluttua. Seura kuitenkin jatkoi toimintaansa. Vuonna 1899 seuran taustahenkilöt vierailivat englantilaisen Sunderlandin ottelussa ja sen innoittamana ottivat käyttöön samanlaiset peliasun värit, puna-valkoraidalliset paidat ja mustat housut. Vuonna 1905 Sparta järjesti Alankomaiden maajoukkueen ensimmäisen kotiottelun, missä se voitti Belgian 4–0. Sparta säilyi korkeimmalla sarjatasolla, kunnes putosi kauden 2001–2002 päätteeksi. Se nousi pääsarjaan takaisin kaudeksi 2005–2006. Sparta on voittanut Alankomaiden mestaruuden kuudesti (1909, 1911, 1912, 1913, 1915 ja 1959) ja cupin kolmesti (1958, 1962 ja 1966). Nykyinen Rotterdamin länsiosassa Spangenissa sijaitseva stadion Het Kasteel () otettiin käyttöön vuonna 1916. Stadionilla tehtiin laajat uudistustyöt vuonna 1999. == Entisiä pelaajia == * Danny Blind * Nourdin Boukhari * Tonny van Ede * Henk Fräser * Louis van Gaal * Ed de Goeij * Bok de Korver * John de Wolf * Prince Polley == Aiheesta muualla == * Virallinen sivu Luokka:Alankomaalaiset jalkapalloseurat Luokka:Rotterdamin urheilu Luokka:Vuonna 1888 perustetut urheiluseurat
Ikkaku-ryū juttejutsu

right|thumb|250px| Antiikki jutten. Lähikuvassa koukku eli kagi Ikkaku-ryū juttejutsu () on japanilainen taistelulajikoulukunta. Siinä harjoitellaan jutten käyttöä. Jutte on Tokugawa-kauden järjestyksenvalvojien symboliksi muotoutunut miekkailijan hallintaan käytetty metallipamppu, jossa on väkänen miekan vangitsemiseksi. Ikkaku-ryū juttejutsu on yksi Shindō Musō-ryūn liitännäislajeista. Koulukunnan harjoittelemien lajien joukkoon juttejutsun liitti Matsuzaki Kinemon, Shindō Musō-ryūn kolmas päämies. Lajia ei tiettävästi enää harjoitella itsenäisesti Shindō Musō-ryūn ulkopuolella. ==Lista Ikkaku-ryu juttejutsu kata-sarjasta== (Katoja on yhteensä 24 jos omote- ja ura(rinta-/selkäpuoli)versiot lasketaan eri katoiksi. * 1. Uken * 2. Saken * 3. Zanken * 4. Keage * 5. Ichiranken * 6. Irimi * 7. Ippū * 8. Meate * 9. Utō * 10. Gorin * 11. Issei * 12. Kasumi no ken ==Lähteet== === Kirjallisuuslähteet === * * * * === Verkkolähteet === *Kattava Shindō Musō-ryū sivusto Luokka:Koryu bujutsu
Kuopio-Iisalmi-Nivala

Kuopio-Iisalmi-Nivala on Juice Leskinen Grand Slamin neljäs albumi ja ainoa live-albumi, joka julkaistiin marraskuussa 1984. Albumi äänitettiin vuoden 1983 marraskuussa pidetyillä keikoilla Kuopiossa, Iisalmessa ja Nivalassa kolmena peräkkäisenä päivänä 17.–19. marraskuuta 1983. Albumilla olevaa Ila Louerannan laulamaa ”MCMLXXXIV”-kappaletta ei ole julkaistu Leskisen muilla varsinaisilla levyillä. Albumi julkaistiin Amulet-levymerkillä vinyylilevynä (kahdella levyllä) ja C-kasettina marraskuussa 1984. Vuonna 1988 Amulet julkaisi albumin ensi kertaa CD-painoksena. Vuonna 2003 albumista julkaistiin remasteroitu CD-painos Johanna-levymerkillä. Albumi nousi marraskuussa 1984 Suomen levylistojen 20. sijalle ja pysyi listalla yhteensä kahdeksan viikon eli kahden kuukauden ajan. == Kappaleet == Kaikki kappaleet säveltänyt ja sanoittanut Juice Leskinen ja sovittanut Anssi Tikanmäki, ellei toisin mainita. === A-puoli === # # # # # # # # === B-puoli === # * # # # # # === C-puoli === # * # # # # # === D-puoli === # * # # # # === Nivalan tallenteen kappaleet === Yleisradion TV2 kuvasi Nivalan keikan 19. marraskuuta 1983. Televisiossa se nähtiin vuoden 1984 helmikuussa sekä muun muassa Yle Teema -kanavalla marraskuussa 2006 Leskisen kuoleman jälkeen. # Boogieteorian alkeet # Eesti (On My Mind) # Syksyn sävel # Yhdessä itkien # Arkadianmäen ongelmajätelaitos # MCMLXXXIV # Viidestoista yö # Hellurei ja Onni Gideon (alkup. Giddy Up A Ding Dong, säv. Bell Freddie ja Lattanzi Peppino W.) # Rock’n Roll’n Blues’n Jazz # Kuopio tanssii ja soi # Luonas kai olla saan # Elämässä pitää olla runkkua == Kokoonpano == === Grand Slam === * Juice Leskinen – laulu ja kitara * Ila Loueranta – kosketinsoittimet, laulu ja kitara * Vesa Sytelä – rummut * Antti Tammilehto – basso ja laulu * Anssi Tikanmäki – kosketinsoittimet ja laulu * Hannu ”Puntti” Valtonen - kitara ja laulu === Vierailevat muusikot === ==== Puhaltajat ==== * Vesa Hyrskykari - tenorisaksofoni * Nalle Lehtonen - trumpetti * Antti Seppo - tenorisaksofoni ==== Muut muusikot ==== * Pantse Syrjä – kitara (23) * Pate Mustajärvi – laulu (11, 16) === Tuotanto === * Mika Sundqvist – äänittäjä (MSL Mobile) ja miksaus (MSL Studio, Lempäälässä 1984) * Martti Syrjä – apulaisäänittäjä * Anssi Tikanmäki – miksaus (MSL Studio, Lempäälässä 1984) * Juice Leskinen – miksaus (MSL Studio, Lempäälässä 1984) * Vesa Lempiäinen – kansi * Pauli Saastamoinen – vuoden 2003 CD-painoksen uudelleen masterointi (Finnvox, kesäkuu 2003) == Arvostelut == * Soundi: == Lähteet == == Aiheesta muualla == * Ylen Elävä arkisto – Juice & Grand Slam: Luonas kai olla saan Luokka:Vuoden 1984 konserttitallenteet Luokka:Juice Leskisen albumit Luokka:Mika Sundqvistin tuottamat albumit
Ittatsu-ryū hojōjutsu

Ittatsu-ryū hojōjutsu () tai nawajutsu () on vanha japanilainen sotataito, jossa harjoitellaan ihmisen sitomista köydellä. Taitoa harjoitetaan sekä ihmisten pidätystaitona että jo kiinniotettujen hallinnan varmistamisena. Erilaisia solmuja käytettiin ennen heijastamaan sidotun sukupuolta, yhteiskunnallista asemaa ja suorittamaa rikosta tai jopa vuodenaikaa, jolloin henkilö köytettiin. TAIHO-JUTSU, Law and Order in the Age of the Samurai, Don Cunningham, sivut 84-86. Tutle Publishing, 2004. == Historiaa == Tokugawa- kausi oli hojōjutsun kulta-aikaa. Kirjallisista lähteistä löytyy tuolloin olleen kaikkiaa noin 125 koulukuntaa (ryu-ha) ympäri Japania. == Sidonta == Ittatsu-ryū hojōjutsussa käytetty pidätysnyöri (torinawa) oli pituudeltaan noin 5 metriä ja läpimitaltaa 3,5 mm Bu Samurain ammatti, sivut 79-80. Hashi 20/1998, 1998 . Se oli siis erillisesti sidontataitoon mitoitettu ja tarkoitettu. Yleisesti samurait saattoivat käyttää katanan huotran (saya) lenkkiin sidottavaa (sageo) nyöriä sidontaan. Aina samurain mukana oleva sageo oli noin 165-170 cm pitkä silkkinyöri, jolla samurai sitoi miekkansa huotran kiinni kantaessaan katanaa vyöllään. Järjestyspartiot käyttivät pidätettyjen sitomiseen pääsääntöisesti hamppunyöriä. Silkkinyöriä käytettiin yleisesti hojōjutsun harjoittelemiseen koska sitä oli helpompi ja nopeampi käsitellä. Sekä sitominen että sidosten avaaminen oli pienemmän kitkan vuoksi helpompaa silkki- kuin hamppunyöriä käyttäen. Tämän vuoksi silkkinyörin solmut saattoivat löystyä lujasti pyristelevän pidätetyn sätkiessä ja hamppunyöristä sai tiukempia sidoksia ja solmuja. TAIHO-JUTSU, Law and Order in the Age of the Samurai, Don Cunningham, sivu 86. Tutle Publishing, 2004. Ittatsu-ryū hojōjutsu on Ikkaku-ryū juttejutsun ohella varhaisimpia Shindō Musō-ryū jōjutsu-koulukuntaan liitettyjä lajeja Donn F. Draeger, Modern Bujutsu & Budo, vol. 3, sivut 74-75. Weatherhill, 1974 , ja se säilyi aina viime aikoihin asti lainvalvojien käytössä. Nykyisin lajia ei enää harjoiteta kyseisen koulukunnan ulkopuolella. == Lista Ittatsu-ryū hojōjutsun kata- sarjoista == Nykyisessä muodossaan erilaisia sarjoja on 3 (Ge-sarja, Chū-sarja ja Jô-sarja) ja katoja kaikkiaan 25 kappaletta. Ge-sarja # Ichimonji baya nawa # Hagai tsuke baya nawa # Hitoe hishi nawa # Shin bagai tsuke nawa # Ya hazu nawa # Sumi chigai nawa # Shin tombō nawa # Happō karami nawa # Yagura hishi nawa Chū-sarja # Hishi baya nawa # Hishi nawa # Jūmonji nawa # Bajō bagai tsuke nawa # Tombō nawa # Shin futae hishi nawa # Shin kikō nawa # Yagura hishi nawa Jō-sarja # Jūmonji baya nawa # Jūmonji nawa # Futae hishi nawa # Kikō nawa # Age maki nawa # Shin hagai tsuke nawa # Munawari hitoe hîshi nawa # Kiri nawa == Katso myös == * Edo-kausi * Shintō Musō-ryū * Tokugawa ==Lähteet== === Lähdeviittaukset === === Kirjallisuuslähteet === * * == Aiheesta muualla == * Sveitsiläinen jōdō-/iaidō-sivusto * Fédération Européenne de Jodo Luokka:Koryu bujutsu
Uchida-ryū tanjōjutsu

Uchida-ryū tanjōjutsu tai sutekki-jutsu (engl. kielen sanasta stick) on Uchida Ryōgorōn (1837-1921) kehittämä japanilainen taistelutaito, jossa käytetään aseena Meiji-kaudella muotiin tullutta länsimaista kävelykeppiä. Tanjō merkitsee lyhyttä keppiä. Lajin tekniikat on sovellettu jo olemassa olleista jōjutsu-tekniikoista. Uchida Ryōgorōn tavoitteena oli popularisoida jōjutsua. Tanjōjutsua harjoitellaan vain Shindō Musō-ryū jōjutsun yhteydessä, ei itsenäisenä taistelulajina. == Tanjō - kävelykeppi == Uchida-ryū tanjōjutsussa käytettävän tanjōn vakiopituus on 3 shakua pitkä eli 90.9 cm ja se on valmistettu valko- tai punatammesta. Käytännössä kävelykepin pituus voi vaihdella käyttäjänsä pituuden mukaan mutta Uchida-ryū tanjōjutsussa 91 cm on standardipituus. Uchida-ryū tanjōjutsusta on olemassa kaksi ryū-haa, joista Uchida Ryōgorōn muodossa harjoitellaan oikealla kävelykepillä. Tämä ryū-ha on paljon harvinaisempi kuin Uchida Ryōgorōn pojan Uchida Ryōhein luoma Uchida- ryū tanjōjutsu muoto, jossa käytetään 3 shakun mittaista suoraa tanjōa. ==Nykyisin harjoiteltavan Uchida-ryū tanjōjutsun katat== * 1. Kote migi * 2. Kote hidari * 3. Sutemi * 4. Kuritsuke * 5. Ushirozue * 6. Suigetsu migi * 7. Suigetsu hidari * 8. Shamen migi * 9. Shamen hidari * 10. Kobushi-kudaki * 11. Sune-kudaki * 12. Irimi ==Aiheesta muualla== *Englanninkielinen nettisivusto Uchida-ryū tanjōjutsun harjoittelusta Luokka:Koryu bujutsu
Kenttätykistörykmentin määrävahvuus (talvisota)

Suomalaisen Kenttätykistörykmentin määrävahvuuteen talvisodassa kuului tykkikaluston aiheuttamista variaatioista johtuen hieman eri määrä erilaista henkilöstöä ja kalustoa. Mainitut määrät ovat siten vain suuntaa antavia ja viitteellisiä: *36 tykkiä *noin 2400 miestä *noin 1300 hevosta Tykkikaluston osalta pyrkimyksenä oli, että jokaisen patteriston kalustoon olisi kuulunut kaksi kanuunapatteria ja yksi haupitsipatteri, mutta mainittuun tavoitteeseen ei päästy kaikkien rykmenttien kohdalla. Kenttätykistörykmentit koostuivat seuraavista yksiköistä: *Esikunta (22 henkilöä) **Komento-osasto **Tiedusteluosasto **Toimitusryhmä *Valomittausosasto *I patteristo esimerkiksi I/KTR 13, jossa KTR:n numero viittasi suoraan divisioonan numeroon. *II patteristo *III patteristo ==Katso myös== *Luettelo talvisodan tykistöyksiköistä ==Lähteet== * Luokka:Talvisodan suomalaiset tykistöyksiköt
Rautasilta

Rautasilta (entinen Oulujoen ratasilta) on Oulujoen ylittävä teräsristikkosilta Oulussa. Se valmistui Pohjanmaan radan rakentamisen yhteydessä Toppilan satamaan johtavaa rautatietä varten vuonna 1886. Sillan jänneväli on 100 metriä, kokonaispituus 115 metriäAitta, 2004, s. 498–499 ja se oli valmistuessaan Pohjoismaiden pisin siltajänne. Isohaaran jännemitaltaan 125-metrisen sillan valmistumiseen 1903 saakka Rautasilta oli jännemitaltaan pisin silta Suomessa.Aitta, 2004, s. 38 Sillan nimi johtuu joko rakennusmateriaalin kansanomaisesta nimityksestä tai rautatiestä.Toropainen, Ritva 2005. Oulun paikannimet: mistä nimet tulevat, s. 121. Väitöskirja, Oulun yliopisto: Suomen kielen, informaatiotutkimuksen ja logopedian laitos. Sillan teräsristikkokannattimet ovat tyypiltään katkaistuja paraabelikannattimia.Aitta, 2004, s. 160 Teräsjänteet toimitti Duisburgista Saksasta oleva konepajayhtiö J. C. Harkort.Aitta, 2004, s. 159 Silta muutettiin katusillaksi vuonna 1965,Aitta, 2004, s. 498 kun rautatieliikenne siirtyi uudelle vuonna 1964 rakennetulle ratasillalle. Rautasilta on koottu niittaamalla. Vuoden 2015 kesällä tehdyssä korjauksessa sillan rautaosiin tulleet törmäilyvauriot korjattiin ja kevyen liikenteen väylän puukansi uusittiin. Silta sijaitsee neljän kaupunginosan rajalla: Oulujoen eteläpuolella sillalle johtavaan Tulliväylään rajoittuvat Myllytullin ja Intiön kaupunginosat, pohjoispuolella Tuiran ja Laanilan kaupunginosat. Nykyisin rautatie kulkee erillisellä kaksijänteisellä teräsristikkosillalla. Uudemman rautatiesillan jännepituus on 2×50 metriä, ja se on valmistunut vuonna 1964. Se rakennettiin, koska uudempi rautatiekalusto ei enää sopinut kulkemaan vanhan Rautasillan silta-aukon lävitse. Silloin Rautasillan kansi muutettiin maantieliikenteelle sopivaksi ja sen kylkeen lisättiin ulokkeena kevyen liikenteen väylä. Sitä ennen sillalla oli rautatien molemmin puolin teräskaiteiden erottamat jalkakäytävät, joita käyttivät myös polkupyöräilijät. Ajoittain Rautasiltaa oli käyttänyt myös hevosliikenne. == Lähteet == * === Viitteet === == Aiheesta muualla == * Oulun kaupunki: Liikennelaskenta Rautasilta Luokka:Intiö Luokka:Laanila Luokka:Myllytulli Luokka:Oulun sillat Luokka:Suomen rautatiesillat Luokka:Tuira Luokka:Suomen tieliikennesillat
Pyromaani palaa rikospaikalle

Pyromaani palaa rikospaikalle on Juice Leskisen kuudestoista ja Juice Leskinen Grand Slam -yhtyeen viides albumi. Sen julkaisi vuonna 1985 Megamania Musiikki yhtyeen omalla Grand Slam -alamerkillä. Albumi myi kultaa vuonna 1986. Albumia on myyty yhteensä yli 25 000 kappaletta. Pyromaani palaa rikospaikalle on teemalevy, jossa käsitellään polttamista ja tuhoamista. Levyn tunnetuimmat kappaleet ”Pyhä toimitus” ja ”Musta aurinko nousee” eivät kuitenkaan enää kiinteästi kuulu levyn teemaan vaan ovat ”ylimääräisiä” päätöskappaleita. Kappaleiden välissä on Grand Slam -yhtyeen esittämiä lyhyitä teemaan kuuluvia kappaleesta toiseen johdattelevia kuunnelmapätkiä. Kannessa on kuva kitaristi Puntti Valtosesta. Levyn nauhoituksissa tallennettu, mutta siltä pois jätetty kappale ”Halitaan” julkaistiin digitaalisesti vuonna 2021. == Kappaleet == Kaikki kappaleet säveltänyt ja sanoittanut Juice Leskinen, sovittanut Anssi Tikanmäki. Kuunnelmaosuudet säveltänyt ja sovittanut Tikanmäki, sanoittanut Leskinen. ===A-puoli=== # # # # # # ===B-puoli=== # * # # # # ===CD-bonus=== # * ==Kokoonpano== * Juice Leskinen - laulu, kitara * Vesa Sytelä - rummut, laulu * Antti Tammilehto - basso, laulu * Hannu ”Puntti” Valtonen - kitara, laulu * Ila Loueranta - kitara, laulu * Anssi Tikanmäki - piano, urut, koskettimet, haitari, laulu * Sakari Kuosmanen - kitara, laulu Levyllä vierailevat myös Vesa Hyrskykari (tenorisaksofoni), Nalle Lehtonen (trumpetti), Toni Lähteenmäki, Nuuska, Matti Pellonpää ja Mika Sundqvist. == Lähteet == Luokka:Juice Leskisen albumit Luokka:Vuoden 1985 albumit
Tikkurilan Tiikerit

Tikkurilan Tiikerit on vantaalainen vuonna 1997 perustettu salibandyseura. Se oli vuonna 2020 lisenssimäärällä (598 kpl) mitattuna Suomen kymmenenneksi suurin salibandyseura. Seuran miesten edustusjoukkue pelasi kaudella 2018-2019 Divarissa, josta se nousi kauden päätteeksi Salibandyliigaan. Edustusjoukkueen lisäksi seuralla on useita aikuistenjoukkueita. Junioritoimintaa seuralla on pojilla kaikissa ikäluokissa ja tytöillä B-, C-, D-, E- ja G-ikäluokissa. == Miehet == Tikkurilan Tiikereiden edustusjoukkue pelaa kaudella 2021-2022 Miesten F-Liiga:ssa. Joukkue pelaa kotiottelunsa Trio Sport Centerissä. Tikkurilan Tiikerit kaudella 2020-2021: Maalivahdit: * #45 Jens Beijar * #61 Mikko Sjöholm Puolustajat: * #17 Joel Keskinen * #20 Joni Lomakin * #34 Arttu Mäkelä * #43 Timi Kauneela * #50 Robert Tarkkanen * #56 Karri Budde * #85 Niklas Laurila * #89 Janne Salonen * #91 Mikko Ylikojola * #94 Niklas Kuisma Hyökkääjät: * #7 Mattias Kokljuschkin * #11 Juuso Salo * #16 Miika Iskanius * #23 Joakim Lund * #26 Valtteri Laine * #33 Kevin Starck * #37 Tomi Palin * #57 Christian Remes * #70 Leevi Loippo * #71 Eemeli Horttanainen * #72 Teemu Suomalainen * #82 Yannick Lindroos * #88 Toni Rintala == Naiset == === Saavutukset === * Suomenmestaruus 2004–2005 * Suomen Cup-hopea 2006 * Euroopan Cup-hopea 2005, 2006 == Lähteet == == Aiheesta muualla == * Seuran kotisivut Luokka:Salibandyliigan seurat Luokka:Vantaalaiset urheiluseurat Luokka:Vuonna 1997 perustetut urheiluseurat